थल सेना की भर्ती रैली के लिए टाटीबंध में जमा होंगे आवदेन
रायपुर | भारतीय थल सेना की भर्ती रैली मप्र में 14 जनवरी को आयोजित की जा रही है। इसमें सैनिकों (तकनीकी) की भर्ती की जाएगी। भर्ती रैली के आवेदन उदय हाउसिंग सोसायटी टाटीबंध में जमा किए जा सकते हैं। रैली में छतरपुर मप्र में होगी। उसमें शामिल होने के लिए उम्मीदवारों को दोपहर 2 से 6 बजे तक उपस्थित होना होगा।
सेना भर्ती कार्यालय रायपुर से मिली जानकारी के अनुसार सैनिक तकनीकी के लिए अंग्रेजी, भौतिक, रसायन, और गणित विषयों के साथ 12वीं कक्षा उत्तीर्ण, आयु साढ़े 17 से 23 वर्ष, कद 167 सेमी, वजन 50 किग्रा और छाती 76/81 सेमी होना चाहिए। उम्मीदवारों को सभी प्रमाणपत्रों की मूल तथा फोटोकापी, निवास, चरित्र, जाति प्रमाण पत्र तथा प्रमाण पत्रों के सही होने संबंधी निर्धारित प्रपत्र में शपथ पत्र प्रस्तुत करना होगा। भूतपूर्व सैनिकों के पुत्र होने का प्रमाण पत्र, एनसीसी प्रमाण पत्र, पिछले दो साल में राष्ट्रीय, अंतर्राष्ट्रीय, जिला बोर्ड, विश्वविद्यालय या जिला स्तर के खेल कूद का प्रमाण पत्र साथ लाना होगा।
21 वर्ष से कम आयु के शादी शुदा उम्मीदवार भर्ती के योग्य नहीं होंगे। उम्मीदवार ऑनलाइन आवेदन 31 दिसंबर 2015 तक कर सकते हैं। भर्ती रैली के लिए आवेदन पत्र भर्ती कार्यालय उदय हाउसिंग सोसायटी टाटीबंध रायपुर छग के पते पर भेज सकते है। सैनिक तकनीकी की भर्ती के लिए 14 जनवरी को आयोजित रैली में सभी जिलों के उम्मीदवार शामिल होंगे। इस संबंध में और अधिक जानकारी सेना भर्ती कार्यालय रायपुर के फोन नंबर 0771-2573112 या वेबसाइट armyrecruitment.cg.nic.in से ली जा सकती है।
hin_Deva hin_Deva hin_Deva hin_Deva